Førergarden

**Førergarden** var Vidkun Quislings personlige vaktstyrke og NS' paradetropp. Quisling var «fører» i NS (Nasjonal Samling), fascistpartiet som samarbeidet med de tyske okkupantene under andre verdenskrig i Norge, og ministerpresident i landet fra 1942 til 1945. Garden ble opprettet i 1942 og ble oppløst da krigen sluttet i mai 1945. Organisatorisk var Førergarden en enhet som tilhørte Hirden, NS’ paramilitære «elitetropper».

## Historie

Førergarden ble ledet av sveitfører Per Carlson (20. april 1942&ndash;1. april 1944), Sverre Henschien (1944&ndash;1945) og sveitfører Sophus Kahrs (februar&ndash;mai 1945).

Styrken bestod av 2-4 kompanier, hvert på rundt 150 håndplukkede frivillige, og var etterhvert NS-statens eneste faste styrke som bar våpen, i tillegg til enkelte enheter fra Hirden. I løpet av 1943 ble flere NS-enheter bevæpnet, og i 1943 ble Førergarden innlemmet i «rikets væpnede styrker» sammen med enkelte andre hirdenheter.

Mot slutten av krigen ble dimitterte frontkjempere rulleført i garden i stedet for i Waffen SS´ reservistruller. Det er uvisst hvor mange som totalt tjenestegjorde, men sannsynligvis noe færre enn 1200 mann.

Førergarden ble dimittert uten noen kamphandlinger i 1945, i tråd med Quislings eget ønske.


File:Vidkun Quisling inspiserer Førergarden i forbindelse med deres to års jubileum. (8615512761).jpg|Quisling inspiserer Førergarden 17. mai i forbindelse med deres toårsjubileum 1943.
File:Quisling til Fornebo etter besøk hos Hitler. (8619189077).jpg|Førergarden møter Qusiling på Fornebu flyplass etter hans statsbesøk hos Hitler i Berlin etter «Statsakten» i februar 1942.
File:Josef Terboven, Vidkun Quisling og Wilhelm Rediess under høytideligheten på minnedagen for falne. (8613731136).jpg|Josef Terboven, Qusiling og Wilhelm Rediess markerer minnedagen for falne 16. oktober 1943, med Førergarden i norske gardeuniformer i bakgrunnen. 


## Symboler og uniformer

Mennene i Førergarden bar mørkblå gardeuniformer med doble beiser i buksene til galla. Til tjenestebruk brukte gardistene vanlige grønne uniformer. Til begge uniformstypene ble det benyttet båtlue. I tillegg ble den norske hærens feltuniformer fra før krigen båret under feltøvelser. De gamle uniformene var imidlertid merket annerledes: På venstre jakkeerme bar gardistene et tøymerke med Quislings monogram «V Q» i «rune-stil» plassert under NS-statens alternative statssymbol med ørn (eller ravn) og solkors, et merke som også ble brukt av NS Kamporganisasjon, var tydelig inspirert av Nazi-Tysklands riksvåpen og ble omtalt som «solørn» i NS-propagandaen.

Førergardens slagord var «Aldri vike – aldri svike».

NS ÅRBOK 1944 Nasjonal Samling Rikspropagandaledelsen 1943 Nasjonalbiblioteket no-nb digitidsskrift 2019082781057 001 Public domain 125 Førergarden Tjeneste Galla uniformer (Norwegian Nazi Party uniforms WW2) 400ppi Retouched clean.jpg|Uniformer for Førergarden. Uniformsmerket bestod av Quislings initialer under NS-statens «solørn». Illustrasjoner fra *NS Årbok 1944.* 

NS ÅRBOK 1944 Nasjonal Samling Rikspropagandaledelsen 1943 Nasjonalbiblioteket no-nb digitidsskrift 2019082781057 001 Public domain 133 Partiets emblemer Hirdmerket etc (Norwegian Nazi Party emblems sun crosses) 400ppi Retouched clea.jpg|Nasjonal Samlings emblemer. Illustrasjoner fra *NS Årbok 1944.* 

Kravespeil til Førergarden rekrutt. Kravespeil uten randtråd slik de ble brukt under utdannelse av Førergarden befal og mannskap på Majorstua skole..png|Kravespeil for Førergardens rekrutt-uniform. Tegningen viser speilene uten randtråd (passepoil) slik de ble brukt under utdannelse av Førergardens befal og mannskap på Majorstua skole i Oslo. 


## Se også
*Hirden
*Nasjonal Samling

## Eksterne lenker
* Norsk krigsleksikon – Førergarden